Nordjyllands Beredskab blev torsdag klokken 15.02 kaldt ud til en gård på Lille Dallvej i Svenstrup. Her var der udbrudt brand i en lade nær gården. - Vi ved endnu ikke, hvordan branden er opstået, eller hvor meget af laden, der har været brand i, oplyser vagthavende ved Nordjyllands Politi Jesper Sørensen. Branden er under kontrol. Ingen mennesker er kommet til skade ved branden. Hos Nordjyllands Politi ved man endnu ikke, om der har været dyr til stede i laden.

Referat:
En lade på Lille Dallvej i Svenstrup brød i brand torsdag eftermiddag. Ilden er atter under kontrol.